KS Daily View วันที่ 19 ม.ค. 2565
19 มกราคม 2565

KS Daily View 19.01.2022 >>> Bond yield ปรับตัวพุ่งขึ้นต่อเนื่องกดดันตลาดหุ้นสหรัฐฯและยุโรป/ ผลสำรวจผู้จัดการกองทุนทั่วโลกลดสัดส่วนการลงทุนหุ้นกลุ่มเทคโนโลยีลงมากสุดตั้งแต่ปี 2008/ SET คาด 1645-1650 หุ้นแนะนำ ADVANC
ตลาดต่างประเทศ: ตลาดหุ้นสหรัฐฯปรับตัวลงแรงนำโดยหุ้นกลุ่มการเงินหลัง Goldman Sachs รายงานผลประกอบที่ต่ำกว่าคาด สาเหตุส่วนหนึ่งมาจากค่าใช้จ่ายด้านการดำเนินงานที่เพิ่มขึ้น 23% สูงกว่าคาด ขณะที่หุ้นกลุ่มเทคโนโลยีปรับตัวลงแรงเช่นกันหลังอัตราผลตอบแทนพันธบัตรรัฐบาลสหรัฐฯอายุ 10 ปี (Bond Yield 10 ปี) ปรับตัวพุ่งขึ้นต่อเนื่องสู่ระดับ 1.88% ถ้านับตั้งแต่ต้นปีอยู่ที่ระดับ 1.5% ถือว่าปรับตัวขึ้นมามากกว่า 30 bps ภายในระยะเวลาไม่ถึง 1 เดือน ซึ่งจากสถิติในอดีตการปรับตัวขึ้นเร็วและแรงของ bond yield 10 ปี มักส่งผลให้ตลาดหุ้นปรับตัวลง และหาก bond yield 10 ปีปรับตัวขึ้นมากกว่า 50 bps ในระยะเวลาอันสั้นในอดีตพบว่าดัชนีหุ้นโลก (MSCI all country world index) มีความเสี่ยงปรับฐาน 8-12%
ด้านสำนักข่าวรอยเตอร์รายงานผลสำรวจของแบงก์ ออฟ อเมริกาซึ่งระบุว่า บรรดาผู้จัดการกองทุนได้ปรับลดน้ำหนักความน่าลงทุนของหุ้นกลุ่มเทคโนโลยีลงสู่ระดับต่ำสุดนับตั้งแต่ปี 2008 ขณะที่ผลสำรวจของดอยซ์แบงก์ระบุว่า ผู้จัดการกองทุนส่วนใหญ่เชื่อว่าหุ้นกลุ่มเทคโนโลยีของสหรัฐเข้าสู่ภาวะฟองสบู่แล้ว จากการสำรวจดังกล่าวทำให้เราคงมุมมองว่าการทำ sector rotation จากหุ้นกลุ่ม growth สู่หุ้นกลุ่ม value จะยังคงดำเนินต่อไปในช่วงนี้ ทั้งนี้ภาพการลงทุนระยะสั้นคาดจะผันผวนโดยนักลงทุนจับตารายงานผลประกอบการ 4Q21 ซึ่งนอกจากผลประกอบการที่รายงานแล้ว สิ่งที่นักลงทุนให้ความสนใจมากกว่าคือมุมมองของแต่ละบริษัทต่อต้นทุนที่ปรับตัวสูงขึ้นและความสามารถในการส่งผ่านต้นทุนสู่ลูกค้ายังมีมากน้อยแค่ไหนและจะยังสามารถรักษาระดับกำไรบริษัทไว้ได้หรือไม่
ตลาดภายในประเทศ: อัพเดทมุมมองกลุ่มรับเหมาก่อสร้าง เราเชื่อว่าหากมีการขึ้นค่าแรงขั้นต่ำ จะส่งผลกระทบอย่างจำกัดต่อกลุ่มจาก 1) การวิเคราะห์ sensitivity ระหว่างค่าแรงขั้นต่ำต่อกำไรบริษัท 2) ข้อมูลย้อนหลัง 3) การพูดคุยกับบริษัทต่างๆ ขณะที่โครงการที่มีโอกาสสูงที่จะเปิดให้ยื่นซองประมูล ได้แก่ โครงการรถไฟฟ้าสายสีส้ม (9.6 หมื่นลบ.) และโครงการรถไฟรางคู่สายขอนแก่น-หนองคาย (2.66 หมื่นลบ.) จะช่วยสนับสนุน sentiment บวกต่อกลุ่มรับเหมาก่อสร้าง ทั้งนี้เรามีมุมมองเชิงบวกต่อกลุ่ม โดยมี STEC เป็นหุ้นเด่น ปัจจัยหนุน คือ เป็นผู้รับเหมาหลัก การขยายตัวของ GPM การเติม backlog ใหม่ และราคาหุ้นที่ยัง laggard
มุมมองตลาดหุ้น SET คาด 1645-1650 หุ้นแนะนำ ADVANC
Top pick: ADVANC (ราคาพื้นฐาน 229.54 บาท). คาดว่าจะได้ประโยชน์จากการแข่งขันในอุตสาหกรรมที่ลดลง หากมีการควบรวมระหว่าง TRUE และ DTAC.
รายงานตัวเลขเศรษฐกิจ
วันพุธ ติดตาม ตัวเลข Inflation rate ของอังกฤษเดือน ธ.ค. คาด +5.2% YoY ตัวเลข Housing Starts เดือน ธ.ค. คาด 1.65 ล้านยูนิต (-1.7% MoM) ตัวเลข Building Permits เดือน ธ.ค. คาด 1.7 ล้านยูนิต (+0.4% MoM)
วันพฤหัสฯ ติดตาม การกำหนดอัตราดอกเบี้ยนโยบาย Loan Prime Rate 1 ปีของจีนคาดคงดอกเบี้ยที่ 3.8% ดัชนี PPI ของเยอรมันเดือน ธ.ค. คาด +19.4% YoY ตัวเลข การขอรับสวัสดิการว่างงานของสหรัฐฯ รายสัปดาห์คาด +2.32 แสนคน ตัวเลข Existing Home Sales เดือน ธ.ค. คาด 6.35 ล้านยูนิต (-2% MoM) และปริมาณสต๊อกน้ำมันดิบสหรัฐฯ รายสัปดาห์ของสหรัฐฯ
วันศุกร์ ติดตาม ตัวเลขส่งออก และนำเข้าของไทยเดือน ธ.ค. ตัวเลข Inflation rate ของญี่ปุ่น เดือน ธ.ค. คาด +0.7% YoY และถ้อยแถลงของ ECB Lagarde
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp